Eha Masing

Eha Masing (kuni 1939 Eha Gnadenteich, 1939. aastal Eha Tuulemaa; 8. detsember 1912 Tartu – 6. mail 1998 Tartushttp://paber.ekspress.ee/arhiiv/1998/53/Aosa/InMemoriam.html) oli eesti kultuuritegelane.

Ta õppis Tartu Ülikoolis usuteaduskonnas aastatel 1935–1940 ja filosoofiateaduskonnas 1940–1945. Akadeemiliselt oli ta ENÜS Ilmatari liige.

Eha Masing oli mitme Uku Masingu luulekogu koostaja ning Uku Masingu Kolleegiumi asutaja.

Pärast Teist maailmasõda andis Iisraeli holokaustimuuseum Yad Vashem Uku ja Eha Masingule aunimetuse "Õiglane maailma rahvaste seas", sest nad varjasid Saksa okupatsiooni ajal Uku Masingu õpilast, hilisemat tuntud folkloristikaprofessorit Isidor Levinit. Jeruusalemmas asuva Yad Vashemi Õiglaste alleel on Uku Masingu nimeline puu ja plaat numbriga 1561.

 Isiklikku 
Ta oli Uku Masingu abikaasa alates 1939. aastast. Tema vanavanaonu pojapoeg oli Tapa Jakobi koguduse õpetaja Jaan Gnadenteich.

Viited

Välislingid
Raivo J. Raave. "Uku Masing ja naised" Eesti Ekspress, 23. august 2007
Iisraeli suursaadik tänas Eha Masingut juutide aitamise eest Postimees, 12. veebruar 1998
Uku ja Eha Masingu mälestuskivi Yad Vashemis 

Kategooria:Uku Masing
Kategooria:Eesti Naisüliõpilaste Seltsi Ilmatar liikmed
Kategooria:Vana-Jaani kalmistule maetud
Kategooria:Sündinud 1912
Kategooria:Surnud 1998